Ịlọ ụwa

Ịlọ ụwa

Ndị Igbo kwenyesiri ike n'ịlọ ụwa bụ mmadụ ịlọghachi ụwa ọzọ mgbe ọ nwụchara anwụ. ọ bụ onye mmadụ hụrụ n'anya ka ọ na-alọrọ ụwa. ndị Igbo kwenyere na ọ bụ onye a kwara nke ọma na kwa onye biri ndụ nke ọma na-alọ ụwa. Mmadụ ọjọọ anaghị alọ ụwa. 

Etu esi amata onye lọrọ ụwa

Ọ bụ dibịa afa na-agba afa nwata a mụrụ ọhụrụ iji mata onye ọ lọrọ ụwa ya. Ọzọkwa, ndị nne na nna tinyere agbataobi na-esite n'akparaagwa nwata mata onye ọ lọrọ ụwa ya. Mgbe ụfọdụ, okenye na-ekwu onye ọ ga-alọrọ ụwa mgbe ọ ka dị ndụ.

Uru Ịlọ Ụwa bara

Ọ na-eme ka mmadụ na-echeta onye nke ya nwụrụ anwụ.

Ọ na-emekwa ka nweta ihe ọma dị iche iche n'ihi na ọ lọrọ ụwa mmadụ.

Ọ na-emekwa ka mmadụ bie ndụ dị mma n'ihi na onye agwa ọjọọ anaghị alọ ụwa.

Edemsibịa

Chinwe, U. O na Udoka, E. (2011), Nhazi Asụsụ Igbo. A.C. Global Publishing Co. Onitsha